
LA ROSA DELS VENTS 



Editorial 



L f estat de les coses dels estats 



En 1976, Habermas descrivia 4 tipus de crisi que, relacionades 
entre elles s'anaven desenvolupant igual que cauen les peces de 
domino. Aquestes crisis, son degudes al mal funcionament entre 
les relacions dels diferents sistemes que imperen en l'Estat. Aixi 
doncs, tenim el sistema socio-cultural (la poblacio i les seves 
interrelacions) que depen del sistema politic-administratiu i que 
alhora alimenta al sistema economic amb la forca de treball de 
la poblacio. 

Actualment aquest cercle, esta ben trencat. El sistema politic- 
administratiu respon a les directrius del sistema economic 
mundial (FMI, OCDE, BM) i deixa de banda al gran grup que 
conforma el sistema socio-cultural, doncs el que importa es fer 
cada cop mes i mes diners i no la societat en si. Ens trobem en 
la Dictadura del Capital que immers en aquesta epoca de crisi 
economica ha provocat la crisi de racionalitat dels que ens 
governen (rebaixant els drets socials amb la nova reforma 
laboral o permeten que Lladres de guant blanc facin alio que els 




hi plagui sense cap repercussio, doncs es poden pagar 
sobradament l'estada a la preso i continuar fent el que feien dins 
els seus xalets de luxe). 

Com diu Habermas, el nostre Estat esta immers en una crisi de 
legitimitat, els hi ho demostrarem en la vaga general del proper 
29 de setembre, doncs no han estat capacos de fer be la seva 
feina. Pero hem de caure en la quarta crisi citada per Habermas, 
la que correspon a la crisi motivacional? Al nostre parer, no 
hauriem de perdre la motivacio, doncs hem d'intentar que aixo 
que ens passa no torni a passar. 

Una possible solucio motivadora: la revolucio social, trencar 
aquest cercle del benestar social fent que el sistema politic- 
administratiu sigui part del sistema socio-cultural, autogovernar- 
nos nosaltres mateixos i d'una vegada per totes controlar des de 
la base tot alio que ens afecta mitjancant assemblees, cooperacio 
i autogestio social. 

Migrant les culpes 

Tot esta preparat per assenyalar als culpables de tots els nostres 
problemes, com sempre, les culpes seguiran la premissa habitual 
de... tirar pilotes fora. El nou Concili de Clermont ha demanat 
contra ells una nova croada i nous caps de turc, la Sacro Santa 
Inquisicio Espanyola es prepara per dictar el nou Decret de 
l'Alhambra^ per a la seva expulsio, mentre l'estat ja ha aixecat 
nous Palau de Les Missions^ per a recloure'ls en espera de la 
resolucio. 

Cal pensar les directives a seguir, comencant per determinar 
doncs els limits geografics que ens serviran per discernir entre 
autoctons i forans. Cal determinar sobre els barems a seguir per 
determinar la puresa de la sang, potser per analisi de sang o 
potser una comprovacio genealogica per coneixer quantes 
generacions previes d'arrelament te l'individu. Caldra afegir tot 
un seguit d'excepcions a la norma, tals com esportistes d'elit, 
empresaris de bon veure, dissenyadors d'alt standing, noblesa 
diversa, grans inversors i turistes benestants, etc. Aixi que si ens 
posem a analitzar i questionar com estem desgranant la poblacio 
veiem que els barems utilitzats en aquesta no son mes que la 
seleccio de les classes mes desafavorides. Sera sobre elles sobre 
qui cauran les culpes de la manca de llocs de treball, de 
l'augment de la delinqiiencia, la marginalitat, la bruticia, etc.; en 
resum, els culpables de tots els mals. Algun dia van ser els 
barbars, en altres moments els jueus, tambe hi trobem els 
africans, i ultimament els musulmans. 

M'agradaria plantejar tota una heretgia respecte aquesta solucio 
reiterativa historicament quan als que manen les coses els hi van 
mal dades. 

Anem a assenyalar els veritables culpables de Tactual situacio: 
els responsables dels tancaments d'empreses, de les perdues de 
llocs de treball, de les reduccions salarials, de les retallades de 
drets laborals, de les retallades de drets socials, de l'especulacio 



amb l'habitatge, de la corrupcio politica, del revisionisme 
historic, del canvi climatic, dels beneficis de la banca pagats 
pels governs, dels sous astronomies dels directius corporatius, 
de les guerres pel control del petroli, de l'opi o de la coca, de la 
manipulacio i la censura dels mitjans de comunicacio, etc. 

M'agradaria trobar una balance on poder comparar el grau de 
responsabilitat en la situacio actual que te cadascun d'aquests 
grups. Crec que clarament la balanca s'inclinaria cap al segon 
grup, que casualment acostuma a ser el que assenyala el primer 
com a culpable. 

Hem arribat doncs al talo dAquilles del sistema actual. Segons 
la teoria marxista sobre la crisi, aquestes es repeteixen 
periodicament (Marx deia cada vuit anys i mig) i marquen els 
cicles economics que poden interpretar-se com a intervals de 
desenvolupament i creixement. Aquestes crisis acostumen a fer 
reeixir alio que es coneix com a Darwinisme Social, on un grup 
social acostuma a ser l'escollit per viure en la terra promesa pero 
per altra banda els altres son condemnats a l'ostracisme. Tot i 
que, quan arribi la recuperacio de la plusvalua i hi hagi un nou 
canvi de cicle, llavors els proscrits poden tornar a servir 
d'esclaus per als escollits. 

Tampoc sabria trobar cap discapacitat fisica ni mental derivada 
del Hoc origen de la persona, ni pel color de la pell, ni per cap 
altre tret fisic que ens diferenci'f com a humans. Cientificament 
s'ha demostrat que no existeixen les races dins de l'especie 
humana^, aixi que un cop mes resulta evident que el problema 
doncs no es racial, ni cultural, ni etnic; cal tenir molt clar que es 
un problema sistemic capitalista. 

Plantegem-nos quin es el motiu pel que la majoria de la gent 
migra a altres pai'sos. Caldria pensar que la causa principal es la 
d'intentar millorar les seves condicions de vida, que en els seus 

llocs d'origen son molt pitjors als nostres. Hi ha qui 
creu que la migracio s'ha de controlar i evitar i 
s'excusen emparant-se en localitzar el problema en els 
pai'sos d'origen i justificar la seva situacio en la manca 
de desenvolupament. Si estudiem la situacio d'aquests 
pai'sos d'origen, veurem com molts d'ells historicament 
han format part de le col-ldnies dels nostres estats. La 
nostra riquesa s'ha fonamentat durant molts anys en 
aprofitar-nos del seu desconeixement o del 
endarreriment tecnologic armamentistic per a apoderar- 
nos dels seus recursos naturals i humans. Hem explotat 
i encara explotem les mines americanes, aixi com els 
seus pous de gas i petroli; tres quarts del mateix 
succeeix al continent africa i parts de l'asiatic. En els 
casos en els que els seus recursos no ens agraden o no 
ens convencen, els venem armes tot enaltint els 
sentiments viscerals en pro del bel-licisme entre els 
propis clients. Amb tots els processos especulatius 
transnacionals incrementats ferotgement en les darreries 
del segle XX i els inicis del XIX, aquests pai'sos s'han 
transformat en els productors dels bens del primer mon 
fabricats amb ma d'obra barata en una nova forma 



d'esclavitud que ha globalitzat el mercat i incrementat 
les diferencies socials. 

Han sortit moltes propostes dins del possibilisme i/o 
reformisme, tals com la taxa Tobin^ o la condonacio 
del deute extern dels pai'sos en desenvolupament, etc., 
que tot i que possiblement siguin un aveng, no acaben 
d'atacar l'arrel del problema, aquells que abans hem 
citat com assenyaladors, com escollits, com incitadors 
d'aquest sistema capitalista injust amb les persones per 
simple definicio. 

Oriol Rigola 



1 El Decret de l'Alhambra o Edicte de Granada va ser 
un decret editat a l'Alhambra el 31 de marc de 1492 
pels, recentment anomenats Reis Catolics, Ferran 
d'Arago i Isabel I de Castella, en el qual s'expulsava a 
tots els jueus de la Peninsula Iberica fixant com a 
termini el 31 de juliol de 1492. 

2 Acabada la Guerra Civil, 1' antic Palau de les Missions 
de l'Exposicio Universal de Barcelona (1929) s'habilita 
com a camp de concentracio per a immigrants "sense 
papers", entre 1952 i 1957, 15.000 d'ells foren 
deportats en tren als seus llocs d'origen majoritariament 
al sud d'Espanya. 

3 "Race and History" (Claude Levi-Strauss, 1952) o 
"The Race Question" (UNESCO, 1950) 

4 La Taxa Tobin es un hipotetic impost sobre els 
intercanvis de divises. Els seus defensors creuen que 
aquest impost reduiria els moviments financers 
especulatius i dificultaria les fugues de capitals, d'altra 
banda produiria una important font de financament per 
a combatre la pobresa al mon. 

Cap a una estrategia, fonamentada i actualitzada, 
d'alliberament nacional als Pai'sos Catalans 



Cada Onze de Setembre es desencadena la demagogia 
d'un independentisme fraseoldgic, que te com a millor 
exponent a ERC i la seva branca juvenil. Aquests viuen 
d'explotar les legitimes emocions del poble catala perd 
mai ofereixen, i mai poden oferir, una concepcio raonada, 
basada en els fets i actualitzada, de la lluita per la Llibertat 
dels Pai'sos Catalans en el marc del combat per la creacio 
d'una societat emancipada de l'aparell estatal i del 
capitalisme. 

Encara pitjor es el pretes independentisme de Joan 
Laporta, multimilionari sorgit des de les clavegueres del 
futbol-espectacle, defensor a ultranca, segons diu, d'un 
Estat catala, a l'igual que d'un pretes capitalisme catala. 

Davant la demagogia i desmesura dirigides a crear estats 
animics irracionals, manipulats des de dalt, es necessari en 
aquest moment, elaborar una interpretacio reflexionada i 
serena, adequada al segle XXI i profunda, de l'accio 
emancipadora en la nacio catalana. 

L' essentia de totes les expressions del nacionalisme 
catala reaccionari (i per tant, espanyolista en ultima 
instancia) es concebre 1' alliberament nacional al marge de 
l'accio revolucionaria, sense considerar el combat contra 
l'Estat i la classe empresarial. Aixo es presenta de diverses 
maneres. Una es l'explicita, la dels que volen un Estat 
catala que seria el nou opressor i botxf de les classes 
populars, amb un suposat capitalisme nacional, estatal i 
privat, entregat a l'explotacio dels treballadors dels Pai'sos 
Catalans. 

Una variant mes sofisticada, es la que s'empara en la 



consigna "independencia i socialisme". Formula vaga que 
no explica res sobre el com de la suposada independencia 
ni sobre el que s'ha d' entendre per socialisme. 

Comencem per la questio de l'Estat. Un Estat catala no 
garantiria una independencia real en les presents 
conditions. Doncs el fenomen de la mundialitzacio 
(globalitzacio), segons el qual un Estat d'Estats, hiper- 
poderos, EUA, i un capitalisme multinational, dominen el 
mon, triturant als pobles minoritaris i reduint a res les 
seves llengiies i cultures. 

Un Estat catala s'ha de rebutiar , per tres raons: seria el 
nou sistema de dominacio, fomentaria el capitalisme (com 
fan tots els ens estatals) i no podria garantir la 
independencia real de la nacio catalana. Doncs per la seva 
propia naturalesa d'aparell coercitiu i repressiu de la gent 
modesta, s'hauria d'aliar amb els poders planetaris, fent 
dels Pai'sos Catalans una nacio no-lliure de forma 
renovada. 

Per tant, un Estat catala no podria garantir la recuperacio 
de la llengua catalana, que aviat quedaria relegada per 
Tangles, la llengua de l'Estat d'Estats mundial, EUA. 

Ara s'observa que tots els que preconitzen una solucio 
estatal a la questio nacional la realitzen entregant-se a 
l'Estat actual, el que existeix ara, que es l'espanyol. Aixo 
fa ERC, per a la que el regim autonomic es la primera 
etapa de la marxa cap a la independencia. Perd aquest 
regim resulta ser una part de l'Estat espanyol, de manera 
que integrar-se en ell es avui la forma mes nefasta 
d'espanyolisme. 

En efecte, 
veneracio per 

l'Estat, condueix a 
posar-se al servei de 
Tens estatal actual, 
d'Espanya. Dit d'una 
manera, per a acabar 
l'espanyolisme disfressat 
d'independentisme, s'ha 
de liquidar el culte per 
alio estatal. Preconitzen 
com a fi estrategic, un 
regim politic 

revolucionari, basat en 
l'autogovern per mitja 
d'assemblees omni- 

sobiranes, sense 

l'aparell de l'Estat, 
sense exercit, policies, 
ministeris, cossos d'alts 
funcionaris, sistemes 

d'alliconament educatiu, 
capitalisme estatal o privat. 




Tens estatal que 
independentistes V 



Els devots de 

s ' autoanomenen 

parlen de l'Estat catala futur 

mentre serveixen a l'Estat 

pressent, l'espanyol. D'aquesta 

manera traeixen la causa de 

1' alliberament nacional. 

Si alguna cosa ha demostrat 
l'experiencia dels ultims 30 anys es que 
el regim constitucional, parti tocratic, 
parlamentarista i autonomic, no es 
capac de resoldre la questio nacional 
catalana. La llengua nacional esta patint 
una dramatica davallada en el seu us 



quotidia, en benefici del castella, com ho mostren els 
estudis mes solvents. I sols en una decada pot ser tan 
minoritaria que fins i tot la seva mera supervivencia no 
esta garantida. 

Cal trencar amb la idea de que son les actuals institucions 

autonomiques les que tenen que garantir el futur de 

l'idioma catala. Aquest depen del poble catala, no de 

l'Estat autonomic espanyol. Pero el poble sols pot 

desenvolupar les seves capacitats en el marc d'una 

estrategia revolucionaria d' alliberament integral, amb 

autogovern assembleari, amb col-lectivisme, 

amb sobirania popular i, per tant, 

sobirania nacional. 

Un regim constitucional 1, 

j* partitocratic i 

parlamentarista catala seria 

una intolerable forma de 

dictadura de les elits sobre 

les classes populars. Mentre 

que un govern format per 

W assemblees populars, 

Jp realitzaria l'emancipacio 

2 politica del poble catala i 

per tant, la sobirania 

nacional, amb la recuperacio 

de la llengua nacional. 



Al mateix 

temps, un 
Estat catala 
seria, per la 
seva propia 
naturalesa, 
dependent i 
vassall de 
poders 
forans. 

Mentre que el poble, auto-organitzat en assemblees, 
realitzaria el complert alliberament politic, cultural, 
historic i linguistic. Aquesta es la unica manera realista de 
plantejar 1' alliberament nacional dels Paisos Catalans, 
contra Franca i Espanya, en el segle de la mundialitzacio 
(globalitzacio). 

No ens deixem enganyar: aquells que parlotegen sobre un 
futur Estat catala, ho fan per legitimar el present Estat 
espanyol autonomic i, al nord, frances. La estatolatria es 
una malaltia mortal de l'anima que acaba desitjant, per 
sobre de tot un ens estatal, sigui el que sigui. La linia 
d'ERC es il-lustrativa al respecte. 

El mateix s'observa sobre el suposat capitalisme catala. 
Des de fa mes d'un segle, la burgesia catalana s'ha 
fusionat amb la burgesia espanyola, formant una classe 
nacional homogenia, espanyola, que esta en contra de 
1' alliberament nacional, doncs es, i es sent, espanyola i ho 
espera tot de la proteccio i refugi de Tactual ens 
estatal, 1' espanyol. 




Aquesta realitat s'ha consolidat encara mes amb la 
formacio de l'empresa multinacional espanyola en les 
ultimes decades, que unifica, i de forma rotunda, a les 
burgesies de les diverses nacions, tant la catalana com la 
basca, per a posar un exemple. 

Aixi doncs, no hi ha un capitalisme catala, ni una burgesia 
catalana aliena a l'espanyola o francesa, de manera que les 
uniques classes aptes per a la lluita per 1' alliberament 
nacional, per l'exercici del dret dAutodeterminaci62 fins a 
la independencia, son les populars. 

La nacio catalana del segle XXI sera antiestatal i 
anticapitalista, o no sera. 

Per tant, aconseguir el dret dAutodeterminacio, amb 
sobirania total pel poble catala, amb la recuperacio 
complerta de la llengua, cultura i historia, es sols una part 
d'un gran proces revolucionari, que ha de crear una 
societat lliure, sense ens estatal ni classe empresarial. 

Felix Rodrigo Mora 



1 Sobre aquest assumpte, recomano la lectura del meu pamflet 
"En el 200 aniversario de la Constitution espafiola de 1812. 
Denunciar el regimen de dictadura politica constitucional, 
partitocratica y parlamentaria ". 

2 Sobre l'exercici efectiu d'aquest dret, no 

sols pels Paisos Catalans sino de les altres 

nacions oprimides en el si de Factual marc 

territorial de l'Estat espanyol, Canarias, 

Galiza i Euskal Herria, consultar el meu Fibre "La 

democracia y el triunfo del Estado", cp V. Tambe, el 

meu treball especific al voltant de la nacio gallega, "O 

atraso politico do nacionalismo autonomista galego. 

Reflexoes sobre O atraso economico de Galiza". 



8 LAR0SADELSVENT5 



Opinio 



L'autogestio del nostre temps com a element reivindicatiu 



Com en tota activitat publica i polftica, la convocatdria d'una 
vaga general requereix de la preparacio d'aquelles que 
seran les idees-forga mitjangant les quals intentarem 
convencer a tota persona treballadora perque la secundi. En 
un context com Tactual (de crisi i d'aprovacio d'una nova 
reforma del mercat laboral) els sindicats i col-lectius 
llibertaris tradicionalment hem proposat la reduccio de la 
Jornada laboral i el repartiment del treball per tal de reduir 
I'atur. Podem dir que aquestes propostes han estat 
heretades de confrontacions passades on les 
caracteristiques dels models de produccio diferien dels 
actuals. Es aquesta la rao per la qual crec necessari 
I'actualitzacio del nostre discurs d'acord a la fase actual de 
transformacio informacional del capitalisme. Destaquen, 
entre les diferents caracteristiques d'aquesta transformacio, 
la constant reduccio dels Noes de treballs considerats 
estables i a temps complert, i I'augment de I'externalitzacio i, 
per tant, la precaritzacio d'una part molt important de la 
produccio de les empreses. Una de les conseqilencies 
d'aquest nou model de produccio es l'"alliberament" de 
temps que les empreses intentaran gestionar d'acord als 
seus interessos. Des d'aquestes linies proposo la 
recuperacio i la reivindicacio d'aquest temps lliure com un 
dels eixos sobre els que basar el nostre discurs. 

La recentment aprovada reforma laboral no es mes que una 
nova adaptacio a les necessitats actuals del sistema. Aixi, 
els seus trets principals son I'abaratiment de 
I'acomiadament per facilitar la reduccio dels Noes de treball 
"permanents" i la descentralitzacio de la negociacio 
col-lectiva i I'adequacio del marc legal a les noves formes de 
contracte per tal d'agilitzar la creacio treball externalitzat i 
precari. Efectivament, la tendencia actual, pel que fa als 
models de produccio, es la reduccio del nombre 
d'assalariats amb contracte estable amb temps complert 



que realitzaria aquelles funcions que la direccio consideri 
estrategiques per a I'empresa. La resta de les activitats 
desenvolupades seran realitzades per personal extern 
permetent a I'empresa I'ajustament gairebe immediat del 
nombre de treballadors i hores per cobrir les seves 
necessitats. Aquest nou model permet a I'empresa mantenir 
la produccio disminuint el nombre d'assalariats i el capital i 
el temps invertits. De I'aplicacio d'aquest nou model 
productiu resulten unes taxes d'atur que no podran ser 
reabsorbides completament mitjangant la creacio de noves 
ocupacions en el sector serveis. A mes, aquesta taxa de 
desocupacio ja no el podran justificar adduint els "salaris 
excessivament elevats" i la manca de qualificacio de la ma 
d'obra desocupada. 

Tradicionalment, els llibertaris hem apostat per la reduccio 
de la Jornada laboral (35 - 30 hores / setmana) i el 
repartiment del treball per acabar amb I'atur. Amb aquests 
canvis introdu'i'ts pel capitalisme, aquestes propostes ja no 
son suficients, simplement perque la plena ocupacio 
(situacio en la que el 95% de la poblacio en edat de treballar 
te una ocupacio permanent, a temps complet i durant tota la 
vida) sera irrealitzable: La disminucio de la Jornada laboral ja 
no seria possible per la disminucio del nombre de treballs 
permanents. A mes, la reduccio de la Jornada laboral tindria 
els efectes desitjats nomes sobre aquella franja 
d'ocupacions que hem anomenat permanents perb no 
afectaria el nombre ni les caracteristiques dels treballs 
externalitzats. Per tant, cal contemplar aquesta situacio per 
tal d'actualitzar el nostre discurs: si tot i I'estalvi de temps 
produTt per I'aveng tecnologic la plena ocupacio es 
irrealitzable, cal saber com apropiar-se d'aquest estalvi de 
temps. Cal, doncs, que siguem nosaltres els qui 
gestionarem aquest temps (alliberar-lo de la gestio del 
capital): hem de saber transformar aquest estalvi de temps 

en llibertats individuals i col-lectives de manera que tothom 
hi tingui acces i esdevingui I'amo del seu temps. 

La reivindicacio de la gestio d'aquest temps (el seu alliberament) ha 
de ser un dels nostres arguments de cara a plantejar una alternativa 
al capitalisme. Analitzo la seva potencialitat a continuacio. Per a un 
nombre creixent de persones, el treball ja no es la font principal de 
realitzacio personal i esdeve nomes un mitja per guanyar-se les 
carxofes. Som cada cop mes els que valorem mes els temps que no 
dediquem al treball assalariat per tal de realitzar altres activitats fora 
del domini del Capital. Si a aquest fet, afegim el malestar generalitzat 
davant els impediments empresarials per gaudir de I'anomenada 
conciliacio familiar i laboral, per I'anunci de que la jubilacio es 
produira als 67 anys o per la impossibilitat d'ajustar les jornades de 
treball a les nostres necessitats personals, crec justificat pensar que 
paga la pena explotar aquesta potencialitat per tal de que mes gent 
prengui consciencia de la situacio i actuT per canviar-la. He d'afegir 
tambe I'exemple de la lluita portada a terme pels treballadors de 
I'empresa TMB (Barcelona) on I'argument central era la consecucio 
de 2 dies de descans setmanal, es a dir, una clara reivindicacio 
lligada al temps de lleure i a la seva autogestio. 

Es important tambe lligar aquesta apropiacio dels perfodes de temps 
(consequencia de les ja esmentades reduccions de Jornada, 



contractes temporals, feines intermitents, etcetera) a la realitzacio 
d'activitats economiques i socials fora de Porbita capitalista. Caldra, 
doncs, lligar Pautogestio del nostre temps a la potencialitzacio 
d'activitats creadores de la societat paral-lela al capitalisme. 
Fomentant el treball cooperatiu, les xarxes de consumidors, els 
mercats d'intercanvi, les xarxes d'economia social, etcetera 
compensarem la perdua de poder adquisitiu resultat del treballs 
intermitents. Cal, a mes, valorar molt positivament la propaganda pel 
fet, es a dir, la propaganda que realitzem simplement per la 
realitzacio de totes aquestes activitats dins dels espais alliberats del 
capitalisme i que, sens dubte, hi atrauran a mes persones, 
incrementant continuament els espais alliberats al capitalisme. 

En definitiva, tot indica que els canvis en el sistema productiu 
causaran una disminucio del nombre hores que les empreses 
necessitaran per produir els mateixos bens i serveis aixf com un 
increment de les feines intermitents. Alliberem, doncs, aquest temps 
de les urpes del capital per tal de poder desenvolupar les nostres 
alternatives al sistema actual. Aprofitem Poportunitat que se'ns 
presenta i reivindiquem-lo! Que la recuperacio individual i col-lectiva 
d'aquest temps vagi de la ma de Papropiacio dels mitjans de 
produccio i Pabolicio del treball assalariat! 

Miguel Angel Torrijos 

Del roig, el negre, i el roig i negre de les banderes 



En el seu llenguatge el negre es el color del pensament profund, 
abismal, i l'angoixa de l'esser huma causada per la seva 
existencia. Guarda similitud amb les tenebres de la nit, 
foragitada a la mes lieu escletxa de Hum. La nit, contrariament a 
la Hum diiirna, te la propietat de convidar mes a la meditacio 
profunda, doncs la Hum enlluerna totes les coses de la natura, i 
per la seva varietat de colors distreuen l'atencio, contrariament 
a la negra nit en la que el pensament s'enfronta a si mateix 1 

Per la seva banda el roig simbolitza l'amor, la passio, i la sang, 
la mateixa que s'ha vessat pels treballadors caiguts durant la 
lluita i que ens agermana a tots, sang que mes enlla de questions 
d'etnia, genere o d'altres condicionants es d'un mateix color, en 
oposicio als estaments privilegiats i aristocratics que es diuen de 
sang blava. El roig es el color de la revolucio i esta associat 
tradicionalment al sindicalisme i al moviment obrer. 

Tot i els referents anteriors s'atribueix la bandera negra a la 
improvisacio de Louise Mitchel durant la lluita de la comuna 
de Paris, quan amb un impuls de desesperacio, es va 
despendre del mocador negre del cap i el va agitar a l'aire 
com una bandera de dolor i de mort, simbol a la vegada de la 
rebellio extrema^ contra tota autoritat. A casa nostra la 
bandera negra va ser penjada com a simbol de resistencia a 
ultranca i crit de llibertat o mort pels barcelonins assetjats per 
les tropes castellano-borboniques el 1714, i ens la tornem a 
trobar al segle XIX durant les revokes populars conegudes 
com les bullangues. Aixi mateix els pirates la varen fer servir 
com a peno de la seva rebellia aliena a tota submissio. Mes 
tard, durant el primer quart del segle XX, la veurem 
reapareixer a Russia, com a simbol de l'anarquia, i a Ucrai'na, 
escollida com la bandera dels revolucionaris de Nestor 
Makhno. Si la bandera blanca es el simbol de rendicio davant 
una forca superior, la negra expressa la voluntat de resistir, 
de rebellar-se, d'insubmissio. 



Pel que fa a l'estandard roig i negre 
utilitzats tradicionalment pels 
sectors anarcosindicalistes i 
anarcocomunismes, si ens 
situessim al costat d'una 
bandera roig i negra que es 
trobi subjectada a un 
pal, ens trobarem 
que el color roig 
es el color 
predominat 
en aquest 

costat, reduint-se en extensio a mesura que ens anem allunyem de l'asta, 
fins a assolir el domini absolut del negre en finalitzar a l'altre extrem. Si 
el negre ha estat sempre el color de l'anarquia, el roig ho estat sempre de 
la revolucio, pel mateix motiu la bandera roja i negra inclou en el 
simbolisme dels seus colors el roig associat al sindicalisme i la revolucio 
com a inici, i el negre de l'anarquia com a finalitat. Sfntesi de les dues 
ensenyes utilitzades historicament pels anarquistes. 

Pel que fa a l'origen de la bandera roja i negra tal i com la coneixem avui 
en dia, segons Abel Paz al seu llibre Durruti en la Revolution Espanyola, 
va neixer el 27 d'abril de 1931 al sindicat de la construccio de Barcelona 
amb motiu de la polemica mantinguda per dos grups anarquistes: Bandera 
Roja i Bandera Negra a l'hora d'escollir la bandera amb la que haurien de 
manifestar-se el lr de Maig la CNT i la FAI. Els primers incidien 
principalment amb la qiiestio obrera i els segons mantenien postures mes 
radicals. La qiiestio va ser resolta fonent les dues banderes per la diagonal 
a proposta de Garcia Oliver que militava al grup Bandera Negra^. 

Felix Llop 

1 Cantos y poemas de la guerra civil de espafia, Joan Llarch, Daniel's 
libro editor 

2 Idem 1 

3 http://www.accionexpansiva.com/articles_5_Simbolos-anarquistas.html 

L'anarquisme - de la doctrina a I'accio (fragments) 



FEDERALISME 

En resum, la societat llibertaria del futur havia d'estar dotada d'una doble 
estructura: l'econdmica, constituida per la federacio d'associacions 
obreres d'autogestio, i l'administrativa, formada per la federacio de 
comunes. Nomes faltava coronar i articular l'edifici amb una institucio de 
gran abast, que pogues estendre's al mon sencer: el federalisme. 

A mesura que madura el pensament de Proudhon, la idea federalista 
s'afirma i preval. Una de les seves ultimes obres porta el titulo de Du 
principe federatif; d'altra banda, sabem que, cap al final de la seva vida, 
s'inclinava a declarar-se federalista abans que anarquista. No vivim ja en 
l'epoca de les petites comunes antigues que, fora d'aixo, en aquell 
moment solien unir-se en federacions. El problema de l'era moderna rau 
en l'administracio dels grans paisos. Proudhon fa la segiient observacio: 
"Si la superffcie de lEstat no superes mai la d'una comuna, deixaria que 
cada un decidfs al seu arbitri i tot quedaria dit. Pero no oblidem que ens 
trobem davant de grans aglomeracions de territoris on les ciutats, els 
pobles i els llogarrets es compten per milions". No es tracta de fragmentar 
la societat en microcosmos; la unitat es indispensable. 

Pero els "autoritaris" tenen la pretensio de regir aquests grups locals 
segons les lleis de la "conquesta", "el qual declaro absolutament 
impossible en virtut de la propia llei de la unitat", objecta Proudhon. 
"Tots aquests grups [...] son organismes indestructibles [...], que no poden 
desposseir-se de la seva independencia sobirana, aixi com el membre de 
la comuna, en la seva qualitat de tal, no pot perdre les seves prerrogatives 
d'home lliure [...]. L'unic que s'aconseguiria [...] seria crear un 
antagonisme irreconciliable entre la sobirania general i cada una de les 
sobiranies particulars, revoltar una autoritat contra l'altra; en una paraula, 
organitzar la divisio creient fomentar la unitat. " 

En semblant sistema d'"absorcio unitaria", les comunes o grups naturals 
quedarien "eternament condemnats a desapareixer dins de l'aglomeracio 
superior, que pot dir-se es artificial". La centralitzacio, que consisteix a 



"retenir en la indivisio governamental a grups autonoms per naturalesa", 
"es la verdadera tirania per a la societat moderna". Es un sistema 
imperialista, comunista, absolutista, trona Proudhon, agregant, en una 
d'aquestes amalgames el secret de les quals nomes ell coneixia: "Tots 
aquests vocables son sinonims". 

Al contrari, la unitat, la verdadera unitat, la centralitzacio, la verdadera 
centralitzacio, serien indestructibles si, entre les diverses unitats 
territorials, s'instituis un llac de dret, un contracte de mutualitat i un pacte 
de federacio.'La centralitzacio d'una societat d'homes lliures [...] 
consisteix en un contracte que els uneix. La unitat social [...] es producte 
de la lliure adhesio dels ciutadans [...]. Perque una nacio es manifesti en 
la seva unitat, es precis que l'esmentada unitat estigui centralitzada [...] en 
totes les seves funcions i facultats; es necessari que la centralitzacio 
s'efectui des de baix cap a dalt, de la circumferencia al centre, i que totes 
les funcions siguin independents entre si i es governin per si mateixes. 
Com mes es multipliquin els centres, tant mes fort sera la centralitzacio. " 

El sistema federatiu es l'oposat de la centralitzacio governamental. 
L'autoritat i la llibertat, dos principis en perpetua lluita, estan 
condemnades a transigir Tuna amb l'altra. "La federacio resol totes les 
dificultats que es presenten per aconseguir una harmonia entre llibertat i 
autoritat. La Revolucio Francesa va establir les premisses d'un ordre nou, 
el secret del qual te la seva hereva, la classe treballadora. En que 
consisteix aquest ordre nou? En la unio de tots els pobles dins d'una 
'confederacio de confederations'. Aquesta expressio no es capritxosa, per 
tal com una confederacio universal seria massa vasta; es necessari 
conlligar grans conjunts. " I Proudhon, donat a vaticinar, anuncia: "El 
segle XX iniciara l'era de les federations". 

Bakunin es limita a desenvolupar i aprofundir les idees federalistes de 
Proudhon. Igual com aquest, posa en relleu la superioritat de la unitat 
federativa respecte a l'"autoritaria": "Quan desaparegui el maleiit poder 
estatal que obliga a persones, associations, comunes, provincies i regions a 
viure juntes, totes estaran lligades molt mes estretament i constituiran una 

unitat molt mes viva, mes real, mes poderosa que la que es veuen avui 
forcades a formar sota la pressio de l'Estat, que aixafa tots per igual." Els 
autoritaris "confonen sempre [...] la unitat formal, dogmatica i 
governamental amb la unitat viva i real, que nomes poden ser resultat del 
liberrim desenvolupament de totes les individualitats i col-lectivitats, aixf 
com de l'alianca federativa i absolutament voluntaria [...] de les 
associacions obreres en comunes, d'aquestes en regions, i de les regions 
en nacions". 

Bakunin insisteix en la necessitat d'un ens intermediari que serveixi de 
vincle entre la comuna i l'organisme federatiu nacional: la provfncia, o 
regio, constitui'da per la lliure federacio de comunes autonomes. No s'ha 
de pensar que el federalisme condueix a l'aillament, a l'egoisme. La 
solidaritat es inseparable de la llibertat. " Encara que absolutament 
autonomes, les comunes se senten [...] solidaries entre si i s'uneixen 
estretament, sense sacrificar un apex de la seva llibertat. " Al mon 
modem, els interessos materials, intel-lectuals i morals han servit per 
crear una unitat forta i real entre totes les parts que componen una nacio i 
fins i tot entre diferents nacions. 

I aquesta unitat sobreviura als Estats. 

Pero el federalisme es una arma de doble tall. Aixf, durant la Revolucio 
Francesa, el federalisme dels girondins era contrarevolucionari, mentre 
que l'escola monarquica de Charles Maurras predicava el regionalisme. I 
a certs pai'sos, com els Estats Units, el caracter federal de la Constitucio es 
explotat pels qui neguen els drets civils als homes de color. Bakunin 
considera que unicament el socialisme pot aportar contingut revolucionari 
al federalisme. Per aquest motiu, els seus partidaris espanyols van 
recolzar mes aviat tebiament al partit federalista burges de Pi i Margall, 
que es deia proudhonia, i fins i tot a la seva ala esquerra "cantonalista", 
durant el breu episodi de l'avortada republica de 1 873 . 

INTERNACIONALISME 

El principi federalista condueix logicament a l'intemacionalisme, es a dir, 
a l'organitzacio federativa de les nacions "en la gran i fraterna unio 
intemacional dels homes ". Tambe aquf Bakunin desemmascara la Utopia 



burgesa d'un federalisme no nascut del socialisme intemacionalista i 
revolucionari. Molt avancat respecte del seu temps, es "europeista", com 
es diu actualment. Proclaim la necessitat de formar els Estats Units 
dEuropa com a unica manera de "fer impossible la guerra civil entre els 
diferents pobles que componen la famflia europea". Pero te la precaucio 
d'advertir contra la creacio de lligues europees que agrupin els estats "tal 
com estan constitu'its en el present": "Cap Estat centralista, burocratic i, 
per tant, militar, encara que es cridi republica, no podra entrar 
sincerament i seriosa en una confederacio intemacional. Per la seva 
constitucio, que mai no deixara de ser una negacio franca o dissimulada 
de la llibertat interna, tal Estat seria necessariament una permanent 
declaracio de guerra, una amenaca contra l'existencia dels pai'sos veins." 
Tota alianca amb un Estat reaccionari significaria una "trai'cio a la 
Revolucio". Els Estats Units dEuropa, primer, i els del mon sencer, 
despres, nomes podran crear-se quan, a tot arreu, s'hagi destrui't l'antiga 
organitzacio fundada, de dalt a baix, en la violencia i en el principi 
d'autoritat. Al contrari, en cas que triomfes la revolucio social en un pais 
donat, tota nacio estrangera que es revoltes en nom dels mateixos 
principis seria rebuda en la federacio revolucionaria sense tenir en compte 
les fronteres que separen actualment els estats. 

El verdader intemacionalisme descansa sobre l'autodeterminacio i el seu 
corol-lari, el dret de secessio. "Tota persona, tota associacio, tota comuna, 
tota provfncia, tota regio, tota nacio, te el dret absolut de disposar de si 
mateixa, d'associar-se o no, d'aliar-se amb qui vulgui i de trencar les seves 
aliances sense consideracio pels suposits drets histories ni per les 
conveniences dels seus veins", afegeix Bakunin als conceptes de 
Proudhon. "De tots els drets politics, el primer i mes important es el dret 
d'unir-se i separar-se lliurement; sense ell, la confederacio seria sempre 
nomes una centralitzacio disfressada". 

Per als anarquistes, empero, aquest principi no implica una tendencia 
divisionista o ai'llacionista. Molt al contrari, abriguen la "conviccio que, 
una vegada reconegut el dret de secessio, les secessions de fet es tornaran 
impossibles, ja que la unitat nacional sera producte de la lliure voluntat, i 
no de la violencia i la mentida historica." Llavors i nomes llavors, la 
unitat nacional sera "veritablement forta, fecunda i indissoluble". Lenin, 
i despres els primers congressos de la Tercera Intemacional prendran de 

Bahrain aquests conceptes, que els bolxevics adoptaran com a base de la seva 
polfrica de nacionalitats i de la seva estrategia anricolonialista per a, finalment, 
renegar-ne i bolcar-se cap a la centralitzacio autoritaria i un imperialisme 
dissimulat 

DESCOLONITZACIO 

Es pot observar que, per conseqiiencia logica, el federalisme condueix els seus 
fundadors a preveure profeticament el problema de la supressio del 
colonialisme. En establir una distincio entre unitat "conqueridora" i unitat 
"racional", Prou adverteix que "tot organisme que excedeixi els seus justos 
limits i tracti d'envair o annexar-se'n d'altres, perd en forca el que guanya en 
superffcie, i tendeix a la seva dissolucio". Com mes amplii' una comuna 
[llegeixi's nacio] la seva poblacio i el seu territori, tant mes s'apropara a la tirania 
i, finalment, a i'ensorrament 

"Que estableixi en certa distancia d'ella sucursals o colonies i, tard o aviat, 
aquestes colonies o sucursals es transformaran en noves comunes que nomes 
quedaran unides a la metropoli per un vincle federatiu i fins i tot poden arribar a 
desvincular-se totalment d'ella [...]. 

"Quan la nova comuna esta en condicions d'abastir-se per ella mateixa 
proclama la seva independencia per voluntat propia: amb quin dret preten la 
metropoli tractar-la com a vassall, com propietat explotable en el seu benefici? 
"Per aixo en els nostres dies hem vist als Estats Units independitzar-se 
d'Anglaterra, el mateix que el Canada, almenys de fet, ja que no oficialmenL De 
la mateixa manera, Australia esta per separar-se de la seva mare patria amb el 
consentiment i la total aprovacio d'aquesta, i Algeria es constituira tard o d'hora 
en la Franca de l'Africa, tret que, per abominables calculs, insisrim en sotmetre- 
la mitjancant la forca i la miseria." 

Tambe Bakunin dirigeix la seva mirada cap als pai'sos subdesenvolupats. Dubta 
que lEuropa imperialista "pugui mantenir en la servitud vuit-cents milions 
d'asiatics". "LOrient, aquests vuit-cents milions dfiomes adormits i subjugats 
que formen les dues terceres parts de la humanitat, es veura obligat a despertar i 
a entrar en actio. Pero, cap a on s'encaminara, quin objectiu es fixara? ". 

Sent "la mes profunda simpatia per tota insurreccio nacional contra l'opressio". 



Insta als pobles oprimits a seguir el fascinador exemple de la insurreccio 
espanyola contra Napoleo, la qual, malgrat la formidable desproporcio entre els 
guerrillers narius i les tropes imperials, no va poder ser dominada per l'invasor i 
va resistir durant cine anys fins que, finalment, va aconseguir expulsar els 
francesos dEspanya. 

Tot poble "te el dret de ser ell mateix i ningu no ha d'imposar-li els seus 
costums, els seus vesrits, el seu idioma, les seves opinions i les seves Ms". Pero, 
torna a recalcar, no hi pot haver verdader federalisme sense socialisme. Desitja 
que l'alliberament nacional es compleixi "en benefici, tant politic com 
economic, de les masses populars", i "no amb l'ambiciosa intencio de fundar un 
Estat poderos". La revolucio d'alliberament nacional que "es faci al marge del 
poble, haura de recolzar-se en la classe privilegiada per triomfar [...] i per tant 
anira necessariament contra el poble"; sera, en conseqiiencia, "un moviment 
retrograd, funest i contrarevolucionari". 

Seria lamentable que les colonies, despres d'alliberar-se del jou estranger, 
anessin a caure sota un jou propi, de caracter poHtic i religios. Per emancipar 
aquests pai'sos es precis "desarrelar de les seves masses populars la fe en 
qualsevol forma d'autoritat, divina o humana." Historicament, la qiiesrio 
nacional passa a segon pla davant la social. Nomes la revolucio social pot salvar- 
nos; una revolucio nacional arflada no te possibilitat de triomf. La revolucio 
social desemboca necessariament en una revolucio mundial. 

Bakunin pensa que, una vegada superat el colonialisme, s'iniciara la gradual i 
creixent federacio intemacional dels pobles revolucionaris: "L'avenir pertany 
abans que res a la unio euro-americana intemacional. Despres, molt mes 
endavant, aquesta gran nacio euro-americana es fondra organicament amb el 
conglomerat afroasiatic. 

Com veiem, l'analisi de Bakunin ens projecta en pie segle XX. 

L 'anarquisme -de la doctrina a I'accio (fragments) Daniel Guerin, 1965 

1 Quan Federica Montseny, ministra anarquista, va posar pels niivols el 
regionalisme de Pi i Maragall en una conferencia publica pronunciada a 
Barcelona el gener de 1937, Gaston Leval va ritllar aquesta actitud de traicio a 
les ideesde Bakunin. 

Contra Timperialisme linguistic. A favor de la linguodiversitat 



Autor: Pere Cornelias 

Any de publicacio: 2006 

Editorial: La Campana CoMeccio: Obertures 

Pagines: 184 

Cal lluitar per preservar les llengues? Son simples eines que 
utilitzem els essers humans per comunicar-nos? Si es aixi, no 
seria mes practic emprar-ne tan sols una i facilitar l'entesa entre 
els ciutadans d'arreu del mon? 

Partint, entre d'altres, d'aquestes premisses aquest llibre ens 
explica, de forma molt entenedora i accessible a tothom, les 
diferents raons que ens han de portar a defensar la pluralitat 
lingiiistica. Ens facilita arguments i dades per rebutjar el fals 
pragmatisme i universalisme que implicaria la homogenei'tzacio 
lingiiistica que no seria res mes que un genocidi cultural, natural i 
social. 

A banda del fet divulgatiu de llibre, quelcom que el fa molt 
interessant es la constant confrontacio entre aquells que defensen 
els diferents arguments que a cada apartat van sorgint. Tot i que 
la voluntat del llibre queda clara en el subtitol, A favor de la 
linguodiversitat, no defuig la confrontacio d'opinions contraries i 
preten rebatre-les des de diversos punts de vista. 

Per una banda ens planteja que pot implicar aquesta desaparicio 
des d'un punt de vista patrimonial, com un be comu de totes les 
persones. Ens aporta un paral-lelisme amb qualsevol creacio 
humana, no nomes des d'un punt de vista folkloric, sino artistic i 
explicant-nos la necessitat de preservar-les com a be universal no 
nomes reduint-les als museus i a les biblioteques. Ens explica la 
seva importancia per a les ciencies naturals, el que la seva 
desaparicio implicaria per la botanica, la zoologia i altres 
ciencies. Un exemple d'aquest cas ens porta a la selva amazonica 
on la perdua de les llengues natives ha fet "desapareixer" 



diverses plantes que tan sols existien en 1'imaginari dels seus 
parlants, desapareguts els parlants ha desaparegut el coneixement 
de l'existencia d'aquestes plantes i amb elles l'us que se'n feia (a 
nivell de salut, alimentari, etc.). Cal tenir present, segons l'autor, 
que una Uengua no es nomes un codi per comunicar-nos, sino que 
implica una manera diferent de veure el mon, la historia i l'espai 
que ens envolta, una manera de pensar que desapareixera amb els 
seus parlants. 

L'autor segueix aportant arguments en contra de 
l'homogenei'tzacio lingiiistica basats en el dolor que suposa per 
aquelles persones que es veuran obligades a renunciar a la seva 
llengua. Cal recordar que aquestes substitucions sempre es 
produeixen violentament i que tot i que no sempre les armes 
estan presents en el proces, el menyspreu i la submissio que 
implica abandonar el propi idioma son les claus que es 
repeteixen en tots els processos diglossics i d'assimilacio cultural. 

Tot i que en el llibre es reconeix que des de certs sectors 
capitalistes s'ha creat una argumentacio en contra de la viabilitat 
economica de la diversitat lingiiistica hi ha arguments de pes a 
favor d'aquesta diversitat dins d'aquest mateix sistema capitalista 
(com, seguint l'exemple anterior, el cas de les corporacions 
farmaceutiques que engeguen programes de recuperacio 
lingiiistica per aprofitar els coneixements de fauna i flora 
amazonica abans de la seva "desaparicio"). 

El llibre conclou que hi ha grans raons a favor de la diversitat 
encara que no es pot afirmar rotundament que hi hagi una relacio 
de causalitat entre la desaparicio de les llengues i la 
supervivencia de la nostra especie. Proposa, tambe, que caldria 
pensar que si les raons aportades fins al moment no son prou 
significatives, el minim dubte al voltant de l'anterior afirmacio, 
hauria d'aconsellar la preservacio. Mes llengues, mes riquesa, 
mes diversitat. 

